ખાસ કરીને શહેરના દ‌િક્ષણ ઝોન, નવા પશ્ચિમ ઝોન અને પૂર્વ ઝોનમાં હજારો નાગરિકો પીવાનાં પાણી માટે વલખાં મારી રહ્યા છે. પાણીની લાઇનના નેટવર્કિંગના અભાવે દ‌િક્ષણ ઝોનમાં તંત્રના દૈનિક ૧રપ ટેન્કર આંટા-ફેરા મારે છે. નવા પશ્ચિમ ઝોન, ઉત્તર ઝોન, પૂર્વ ઝોનમાં દરરોજના ૬૦થી ૭૦ ટેન્કર પૂરાં પાડવાની લોક માગણી ઊઠે છે. મધ્ય ઝોનમાં દૂષિત પાણીનો ત્રાસ છે. જેના કારણે જમાલપુર, ખાડિયા, દરિયાપુર જેવા વોર્ડમાં દરરોજનાં પાંચથી દસ ટેન્કર મોકલવાં પડે છે.